stanford-oval/wikipedia huggingface dataset:
Dennis Quaid
Filmografia

| 0 | 1 | 2 |
| --- | --- | --- |
|  Crazy Mama (1975)  En luvannut sinulle ruusutarhaa (1977)  9/30/55 (1977)  Oletko yksin kotona?,  (1978)  Our Winning Season (1978)  Seniors (1978)  Fillarijengi (1979)  Lainsuojattomat (1980)  Gorp (1980)  Pahus, mikä nainen (1981)  Luolamies (1981)  Polttaa – sisko polttaa (1981)  Natsat (1981)  Kehän kovin kundi (1983)  Tappajahai 3 (1983)  Valiojoukko (1983)  Salainen siirto (1984)  Vihollisen armoilla (1985)  Likaiset lahjukset (1987)  Pieni suuri seikkailu (1987)  Epäilty (1987)  K.J.S. – kuollut jo saapuessaan (1988)  Menestyksen vuodet (1988)  Great Balls of Fire! (1989)  Tervetuloa paratiisiin (1990)  |  Terveisiä unelmien reunalta (1990)  Tulipäät (1993)  Luoteja, ruutia, vaippoja! (1993)  Flesh and Bone (1993)  A Century of Cinema (1994) (dokumentti)  Wyatt Earp (1994)  Uskottomasti sinun (1995)  Viimeinen lohikäärme (1996)  Rikollisin aikein (1997)  Switchback – kilpajuoksu kuoleman kanssa (1997)  Vihan maa (1998)  Ansa vanhemmille (1998)  Rakkauden 6 oppituntia (1998)  Minä päivänä tahansa (1999)  Frequency (2000)  Traffic (2000)  The Rookie – syntynyt syöttämään (2002)  Kaukana taivaasta (2002)  Cold Creek Manor – menneisyyden salaisuus (2003)  Alamo (2004)  The Day After Tomorrow (2004)  In Good Company (2004)  Flight of the Phoenix – Aavikkolento (2004)  |  Sinun, minun ja meidän (2005)  American Dreamz (2006)  Vantage Point – askeleen edellä (2007)  Smart People (2007)  Horseman (2007)  Terra (2008) (ääni)  Shame on You (2008)  The Express (2009)  G. I. Joe: The Rise of Cobra (2009)  Pandorum (2009)  Footloose (2011)  Beneath the Darkness (2012)  Mitä odottaa kun odotat (2012)  The Words (2012)  Playing for Keeps (2012)  At Any Price (2012)  Movie 43 (2013)  Truth (205)  A Dog’s Purpose (2017)  I Can Only Imagine (2018)  Kin (2018)  The Pretenders (2018)  The Intruder (2019)  A Dog’s Journey (2019)  Midway (2019)  Ihmeellinen maailma (2022)  |
Aiheesta muualla

Dennis Quaid Internet Movie Databasessa. (englanniksi)
Quaid, Dennis 1954– Encyclopedia.com. Viitattu 23.11.2022. (englanniksi)
Pyörähdysaika

Asteroidi 4 Vestan pyörähdysaika on 5,342 tuntia.
Pyörähdysaika on aika, joka kuluu kappaleen pyörähtämiseen kerran pyörimisakselinsa ympäri (360°).
Pyörähdysaika on pyörimisnopeuden käänteisluku.
Maapallon pyörähdysaika akselinsa ympäri on noin yksi vuorokausi. Planeetan täysi 360° asteen pyörähdys suhteessa hyvin kaukaiseen tähteen on kyseisen planeetan sideerinen vuorokausi. Maan sideerinen vuorokausi on n. 23,934 aurinkotuntia tai 24 tähtituntia.selvennä
Maapallon kiertoaika auringon ympäri on likimain yksi vuosi.
Polyphony Digital

| Polyphony Digital |
| --- | --- |

Perustettu:  1998
Avainhenkilöt:  Kazunori Yamauchi
Kotipaikka:   Tokio  Fukuoka
Toimiala:  videopeliteollisuus
Tuotteet:  videopelit
Henkilöstö:  n. 110
Emoyhtiö:  Sony Interactive Entertainment (SIE Worldwide Studios)
Omistaja:  Sony
Kotisivu:  www.polyphony.co.jp
Infobox OKVirheellinen NIMI-arvo: 
Polyphony Digital on japanilainen pelitalo, jonka omistaa Sony Computer Entertainment. Studio tunnettiin aiemmin nimellä Polys Entertainment, mutta suositun Gran Turismo -sarjan ensimmäisen pelin jälkeen he vaihtoivat nimensä Polyphony Digitaliksi.
Studion tuntee parhaiten heidän Gran Turismo -autopelisarjastaan. Tämä pelisarja on noussut yhdeksi suosituimmaksi ja myydyimmäksi pelisarjaksi PlayStation -konsoleille. Sarja tähtää simulaatioon, eli peliin joka on mahdollisimman realistinen oikean maailman kanssa. Ironista kyllä, tähän mennessä missään sarjan peleissä ei ole ollut vauriomallinnusta, lukuun ottamatta pelisarjan viidettä ja kuudetta osaa Gran Turismo 5 ja Gran Turismo 6.
Polyphony julkaisi vuonna 2006 PlayStation 2:lle Tourist Trophyn, jolla he halusivat tuoda realismin myös moottoripyörillä ajettavaksi.
Pelit

Polyphony Digital on kehittänyt seuraavat pelit:
| Julkaisupäivä | Nimi | Alusta | Metacritic |
| --- | --- | --- | --- |
| 16. joulukuuta 1994 | Motor Toon Grand Prix | Playstation |  |
| 24. toukokuuta 1996 | Motor Toon Grand Prix 2 | Playstation |  |
| 23. joulukuuta 1997 | Gran Turismo | Playstation | 96/100 |
| 22. huhtikuuta 1999 | Omega Boost | Playstation |  |
| 11. joulukuuta 1999 | Gran Turismo 2 | Playstation | 93/100 |
| 28. huhtikuuta 2001 | Gran Turismo 3: A-Spec | Playstation 2 | 95/100 |
| 2001 | Gran Turismo Concept 2001 Tokyo | Playstation 2 |  |
| 2002 | Gran Turismo Concept 2002 Tokyo-Seoul | Playstation 2 |  |
| 2002 | Gran Turismo Concept: 2002 Tokyo-Geneva | Playstation 2 |  |
| 4. joulukuuta 2003 | Gran Turismo 4 Prologue | Playstation 2 |  |
| 28. joulukuuta 2003 | Gran Turismo 4 | Playstation 2 | 89/100 |
|  | Gran Turismo 4 Toyota MTRC Version | Playstation 2 |  |
|  | Gran Turismo 4 Toyota Prius Edition | Playstation 2 |  |
|  | Gran Turismo 4 Nissan 350Z Limited Edition | Playstation 2 |  |
| 2. helmikuuta 2006 | Tourist Trophy | Playstation 2 | 74/100 |
| 24. joulukuuta 2006 | Gran Turismo HD Concept | Playstation 3 | 82/100 |
| 13. joulukuuta 2007 | Gran Turismo 5 Prologue | Playstation 3 | 80/100 |
| 1. lokakuuta 2009 | Gran Turismo PSP | Playstation Portable |  |
| 24. marraskuuta 2010 | Gran Turismo 5 | Playstation 3 | 84/100 |
| 6. marraskuuta 2013 | Gran Turismo 6 | Playstation 3 | 81/100 |
| 17. lokakuuta 2017 | Gran Turismo Sport | Playstation 4 | 75/100 |
Aiheesta muualla

Yhtiön verkkosivut
Porvoo (täsmennyssivu)

Porvoo voi tarkoittaa ainakin seuraavia asioita:
Porvoo, Suomen kaupunki
Porvoo, kraatteri Marsissa
1757 Porvoo, asteroidi
Porvoo, suomalainen ohjusvene
Constance Pipelet

| Constance Pipelet> Constance-Marie de Théis |
| --- | --- |

Henkilötiedot
Syntynyt: 7.9.1767 Nantesissa
Kuollut: 13.4.1845 Pariisissa
Ammatti:  Runoilija, romaanikirjailija, dramaturgi, kirjallisen salongin pitäjä
Kirjailija
Äidinkieli: ranska
Tuotannon kieli: ranska
Pääteokset:  Épître aux femmes (1797), Vingt-quatre heures d'une femme sensible (1824)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Constance Pipelet (s. 7.11.1767 Nantesissa, k. 13.4.1845 Pariisissa), syntyjään Constance Marie de Théis, ensimmäisen avioliittonsa kautta Pipelet de Leury ja toisen avioliittonsa kautta Salm-Dyck, oli ranskalainen runoilija ja monipuolinen kirjailija, toisen avioliittonsa kautta aatelinen.
Pipelet tunnetaan myös nimellä Constance de Salm.
Ura

Ranskan suuren vallankumouksen hirmuvallan aikana vuonna 1793 Pipelet muutti Pariisista sukunsa linnaan Autrevilleen. Siellä viettämänsä vuoden aikana hän kirjoitti ensimmäisen säemuotoisen lyyrisen tragediansa Sapfon, johon musiikin sävelsi Jean-Paul-Égide Martini. Kirjoitustyön aikana Pipelet hoiti myös tytärtään. Teos sai ensi-iltansa 17.12.1794 Des Amis de la Patrie -teatterissa. Sitä esitettiin yli sata kertaa, ja kriitikot ylistivät teosta.
Pipelet nousi aikansa eturivin naisrunoilijoiden joukkoon kirjoitettuaan sarjan runoja, joita hän kutsui epistoloiksi, ”Épîtres”. Niistä ensimmäinen oli vuonna 1797 ilmestynyt Épître aux femmes (”Kirje naisille”). Merkittävä oli myös vuonna 1828 julkaistu Épître sur l’esprit et sur l'aveuglement du siècle (”Aikakauden hengestä ja sokeudesta”). Pipelet kirjoitti myös useita balladeja, joiden melodiat ja pianosäestykset hän sävelsi itse.
”Kirjeessä naisille” nuori Pipelet vastasi tunnetun runoilijan Ponce-Denis Écouchard-Lebrunin hyökkäykseen. Runossaan « Ode aux belles qui veulent devenir poètes » (”Oodi kaunokaisille jotka mielivät ryhtyä runoilijoiksi”) Écouchard-Lebrun kehotti naisia pysymään varjossa: ”Jos haluatte muistuttaa muusia, toimikaa innoittajina, mutta älkää kirjoittako." Pipelet’n vastaisku herätti kiinnostusta älymystössä ja viitoitti tietä merkittävälle kirjalliselle uralle.
”Kirjeessä naisille” Pipelet vaati perustellusti ja loogisesti argumentoiden miesten ja naisten tasa-arvoa koulutuksessa ja jokapäiväisissä askareissa. Kirje alkaa moitteilla miesten toiminnasta naisia kohtaan, jotka tukahduttavat ”ylpeyden ja rohkeuden sydämessämme” ja vaativat ”alistumaan”. Pipelet kirjoittaa: ”Aika on koittanut, naiset, herätkää” […] ”Erilaisuus ei ole alemmuutta.” Kirjoituksen feministinen vivahde on kuitenkin vaatimattomampaa kuin esimerkiksi Olympe de Gougesin feminismi.
Vuonna 1824 ilmestyi Pipelet’n kirjeromaani Vingt-quatre heures d'une femme sensible (“Herkän naisen vuorokausi”). Se koostuu neljästäkymmenestäneljästä kirjeestä, jotka on kirjoittanut eräs nainen unettoman vuorokauden aikana. Nainen kuvaa kirjeissä hänet vallanneita tunteita hänen nähtyään rakastajansa konsertissa toisen naisen seurassa. ”Herkän naisen vuorokausi” on ainoa Pipelet’n kirjoittama romaani. Hän aloitti kirjoitustyön vuoden 1803 liepeillä tarkoituksenaan osoittaa arvostelijoilleen, että kykeni käsittelemään myös kevyempiä aiheita kuin ne, joista oli siihen mennessä kirjoittanut. Pipelet’n tytär murhattiin vuonna 1820, minkä seurauksena kirjailija sairastui masennukseen, joka keskeytti kirjoitustyön. Myöhemmin hän jatkoi romaanin kirjoittamista, ja se julkaistiin viimein vuonna 1824.
Kritiikkiä

Kirjallisuudentutkija Martine Reid kirjoittaa Pipelet’n kannustaneen naisia liittymään älykköjen ja taiteilijoiden joukkoon ja jakamaan näiden loiston hylkäämättä kuitenkaan yhteiskunnan naisille osoittamaa äidin roolia. Reidin mukaan Pipelet puolusti koulutettuja, oppineita ja taiteilijanaisia huomiota herättävän puolueellisesti pitäen yllä essentialistista ja historiallisesti kontekstualisoimatonta naiseuden periaatetta (että nainen on aina perusluonteeltaan äidillinen ja että naisen tärkein tehtävä on olla äiti). Isän tai rakastuneen miehen, suojelija- tai edistäjähahmon, tukema naisten kirjallinen tai taiteellinen luomistyö näyttäytyi Pipelet’lle naisten oikeutena, joka oli ”luonnollinen”, samalla tavalla kuin onnellisuus, kun taas esimerkiksi oikeus säätää lakeja jätettiin yksinomaan miehille.
Pipelet’n tavassa puolustaa naisia heijastuivat aikakauden käsitykset naiseudesta, naisen roolista, kohtalosta ja erityisistä kyvyistä. Naisten tuli halutessaan kirjoittaa tai kunnostautua jossakin taiteellisessa tai tieteellisessä toiminnassa – edellyttäen, että he olivat saaneet siihen tarvittavan koulutuksen – hylkäämättä kuitenkaan perhettä ja yhteiskunnan naisille varaamaa osaa.
Teokset

Sapfo, ooppera, sävellys Jean-Paul-Égide Martini, Pariisi, Théâtre-Louvois, 14.12.1794.
Épître aux femmes, Pariisi, Desenne, 1797. (Wikisource)
Camille, ou Amitié et imprudence, viisinäytöksinen draama, Pariisi, Théâtre-Français, 1800.
Épître à un jeune auteur sur l'indépendance et les devoirs de l'homme de lettres, 1806.
Précis de la vie de Sapho, 1810.
Poésies, 1811.
Poésies, 1814.
Vingt-quatre heures d'une femme sensible, romaani, 1824. (Wikisource)
Poésies, 1825.
Fragment d'un ouvrage sur l'Allemagne, 1826.
Épître sur l’esprit et sur l'aveuglement du siècle, 1828.
Pensées, Aix-la-Chapelle, 1829. (Wikisource)
Mes Soixante ans, Pariisi, Didot, 1833.
Œuvres, Pariisi, Didot, 1835.
Œuvres complètes, Pariisi, Didot, 1842.
Käännös suomeksi
Pramsiri Bunphithak

| Mitalit> Maa:   Thaimaa.Naisten painonnosto.MM-kilpailut  | Mitalit> Maa:   Thaimaa.Naisten painonnosto.MM-kilpailut  | Mitalit> Maa:   Thaimaa.Naisten painonnosto.MM-kilpailut  | Maa:   Thaimaa> Naisten painonnosto. |
| --- | --- | --- | --- |
|  Hopeaa | Chiang Mai 2007 | 48 kg |  |
Pramsiri Bunphithak (s. 13. tammikuuta 1984) on thaimaalainen painonnostaja. Hän kilpaili Pekingin olympialaisissa 2008 alle 48-kiloisten sarjassa mutta jäi jo tempauksessa ilman tulosta epäonnistuttuaan kolme kertaa 84 kilogramman painojen nostamisessa. MM-kilpailuissa hän saavutti hopeaa Chiang Maissa 2007 yhteistuloksella 196 kg (86 kg + 110 kg). Antalyan MM-kilpailuissa 2010 hän sijoittui neljänneksi ja Pariisin MM-kilpailuissa 2011 kymmenenneksi.
Pranas Dovydaitis

| Pranas Dovydaitis |
| --- | --- |

Liettuan pääministeri
 12. maaliskuuta 1919 – 12. huhtikuuta 1919  
Presidentti:  Antanas Smetona
Edeltäjä:  Mykolas Sleževičius
Seuraaja:  Mykolas Sleževičius
Henkilötiedot
Syntynyt: 2. joulukuuta 1886 Runkiai , Suwałkin kuvernementti, Kongressi-Puola
Kuollut: 4. marraskuuta 1942 (55 vuotta) Jekaterinburg, Venäjän SFNT, Neuvostoliitto
Tiedot
Puolue:  LKDP
Pranas Dovydaitis (2. joulukuuta 1886 Runkiai – 4. marraskuuta 1942 Jekaterinburg) oli liettualainen poliitikko, opettaja, toimittaja ja ensyklopedisti. Hän toimi Liettuan pääministerinä noin kuukauden verran vuonna 1919.
Pramod Mahajan

| Pramod Mahajan |
| --- | --- |

Intian tiedotus- ja viestintäministeri
 2. syyskuuta 2001 – 28. tammikuuta 2003  
Edeltäjä:  Ram Vilas Paswan
Seuraaja:  Arun Shourie
Intian parlamentaaristen asioiden ministeri
 13. lokakuuta 1999 – 29. tammikuuta 2003  
Edeltäjä:  Rangarajan Kumaramangalam
Seuraaja:  Sushma Swaraj
 16. toukokuuta 1996 – 1. kesäkuuta 1996  
Edeltäjä:  Ghulam Nabi Azad
Seuraaja:  Ram Vilas Paswan
Intian puolustusministeri
 16. toukokuuta 1996 – 1. kesäkuuta 1996  
Edeltäjä:  P. V. Narasimha Rao
Seuraaja:  Mulayam Singh Yadav
Henkilötiedot
Syntynyt: 30. lokakuuta 1949 Mahbubnagar, Intian dominio
Kuollut: 3. toukokuuta 2006 (56 vuotta)
Lapset:  Rahul Poonam
Tiedot
Puolue:  Intian kansanpuolue
Pramod Mahajan (30. lokakuuta 1949 – 3. toukokuuta 2006) oli intialainen poliitikko. Hän oli Intian kansanpuolueen merkittävä vaikuttaja ja strategi, jonka ansiona pidetään puolueen voittoa vuoden 1998 parlamenttivaaleissa. Mahajan toimi pääministeri Atal Bihari Vajpayeen neuvonantajana vuonna 1998, myöhemmin hänestä tuli viestintäministeri.
1970-luvun alussa Mahajan liittyi hindunationalistisen Rashtriya Swayamsevak Sangh -järjestön jäseneksi. Hän opiskeli fysiikkaa, politiikan tutkimusta ja journalismia sekä päätyi Indira Gandhin julistaman poikkeustilan aikana vankilaan. Vuonna 1979 hän siirtyi mukaan politiikkaan. Kansanpuolueen liittoa Shiv Senan kanssa ja vaalivoittoa Maharashtrassa vuonna 1995 pidettiin hänen ansionaan.
Mahajan haavoittui vuonna 2006 tultuaan alemmuuden tuntoa kokeneen nuoremman veljensä Pravinin ampumaksi kotonaan. Kolmen luodin haavoittama Mahajan vietiin sairaalaan, johon häntä hoitamaan saapui elinsiirtoihin erikoistunut asiantuntija Lontoosta. Häntä saapui katsomaan sairaalaan Intian politiikan, liikemaailman ja Bollywoodin huomattavimpia nimiä. Mahajan kuoli 12 päivän kuluttua ampumisesta. Hänen murhaajansa oli oma-aloitteisesti mennyt poliisiasemalle antautumaan samana päivänä, jona hän ampui veljensä. Pravin kertoi poliiseille tappaneensa Mahajanin kostona pitkään kestäneestä nöyryytyksestä. Poliisin mukaan Pravinin aseen neljäs luoti jumittui, eikä Pravin kyennyt ampumaan kaikkia yhdeksää luotiaan, mikä pelasti Mahajanin hengen hetkeksi.
Pramukh Swami Maharaj

Pramukh Swami Maharaj
Pramukh Swami Maharaj (gudžaratiksi પ્રમુખ સ્વામી મહારાજ, hindiksi प्रमुख स्वामी महाराज, Pramukh Svāmī Mahārāj; 7. joulukuuta 1921 Chansad – 13. elokuuta 2016 Sarangpur) oli intialainen hindujohtaja, joka johti Swaminarayan-liikkeeseen kuuluvaa Bochasanwasi Akshar Purushottam Swaminarayan Sanstha (BAPS) -suuntausta vuodesta 1971 kuolemaansa asti. Hän oli BAPS-yhteisön viides hengellinen johtaja. Hänen johdollaan BAPS perusti useita satoja temppeleitä ja laajeni maailmanlaajuiseksi uskonnolliseksi suuntaukseksi.
Pramukh Swami Maharaj syntyi Chansadin kylässä Intian Gujaratin osavaltiossa maanviljelijäperheeseen. Hänen syntymänimensä oli Shantilal Patel, josta hän luopui 18-vuotiaana annettuaan selibaattilupauksen ja liityttyään BAPS-yhteisöön askeetiksi, jolloin hän sai munkkinimen Narayanswarupdas (Jumalan palvelija). 25-vuotiaana hänestä tuli Sarangpurin temppelin hallinnollinen neuvonantaja (kothari) vuonna 1946. BAPS-johtaja Shastriji Maharaj valitsi hänet sihteerikseen seuraavana vuonna. Hän toimi tehtävässä vuoteen 1950, jolloin Shastri Maharaj teki hänestä yhteisön ensimmäisen puheenjohtajan ja siirsi hänen vastuulleen yhteisön maallisen hallinnon. Tuolloin hänen nimekseen vakiintui Pramukh, joka tarkoittaa puheenjohtajaa. Shastriji Maharajin kuoltua vuonna 1951 Pramukh Swami jatkoi yhteisön hallinnollisissa tehtävissä Yogiji Maharajin noustua yhteisön uskonnolliseksi johtajaksi.
Yogiji Maharajin kuoltua vuonna 1971 Pramukh Swami peri hänen asemansa BAPS-johtajana ja sai vastuulleen myös uskonnolliset johtotehtävät. Uskonnollisena johtajana hän keskittyi yhteisön laajentamiseen Gujaratin ulkopuolelle. Tätä varten hän käännätti yhteisön kirjallisuutta ja matkusti useita kertoja Itä-Afrikkaan, Britanniaan, Kanadaan ja Yhdysvaltoihin. Hänen johdollaan BAPS perusti yli tuhat temppeliä ympäri maailmaa. Yhtenä niistä Lontoon Neasdenin temppeli, joka oli valmistuessaan maailman suurin Intian ulkopuolella sijaitseva hindutemppeli. Hänen hallussaan oli kaksi Guinnessin maailmanennätystä. Guinness havainnoi vuonna 2005 hänen luoneen maailman suurimman hindutemppelin eli New Delhissä sijaitsevan Swaminarayan Akshardhamin. Hän myös vihki käyttöön enemmän temppeleitä kuin kukaan muu (713 temppeliä tammikuuhun 2008 mennessä).
Ennen kuolemaansa Pramukh Swami Maharaj nimitti Mahant Swami Maharajin seuraajakseen.
Daniel James

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Daniel Owen James
Syntymäaika: 10. marraskuuta 1997 (ikä 26)
Syntymäpaikka: Kingston upon Hull, Englanti
Pelipaikka: laitahyökkääjä
Pituus: 171 cm
Seura
Seura: Leeds United
Pelinumero: 20
Junioriseurat
2006–2014: Hull City
2014–2016: Swansea City
Seurat
| Vuodet | Seura | O | (M) |
| 2016–2019 | Swansea City | 33 | (4) |
| 2017 | → Shrewsbury Town | 0 | (0) |
| 2019–2021 | Manchester United | 50 | (6) |
| 2021– | Leeds United | 70 | (16) |
| 2022–2023 | → Fulham | 20 | (2) |
Maajoukkue
| 2018– | Wales | 51 | (7) |
 Seurajoukkueuran tilastot kattavat vain kansalliset sarjat, päivitetty 28. maaliskuuta 2024.  Maajoukkueuran tilastot päivitetty 28. maaliskuuta 2024.
Daniel Owen James (s. 10. marraskuuta 1997) on walesilainen jalkapalloilija, pelipaikaltaan hyökkääjä, joka edustaa Englannin mestaruussarjassa pelaavaa Leeds Unitedia. Hän on pelannut Walesin maajoukkueessa vuodesta 2018.
Seurajoukkueura

James nousi Swansea Cityn nuorisojoukkueesta edustusryhmään ensi kerran kaudella 2017–2018, kun hän helmikuussa 2018 pelasi FA Cupin ottelussa Notts Countya vastaan ja teki Swansean viimeisen maalin sen voittaessa ottelun maalein 8–1. Kauden alussa hän oli hetken lainalla Shrewsbury Townissa mutta ei pelannut siellä yhtään ottelua. Kaudella 2018–2019 James pelasi Swansean joukkueessa mestaruussarjassa 33 ottelua ja teki niissä neljä maalia.
James siirtyi kesällä 2019 Manchester Unitediin. Valioliigassa hän teki kaudella 2019–2020 neljässä ensimmäisessä ottelussa kolme maalia. Enempää valioliigamaaleja hän ei kauden aikana tehnyt vaikka pelasi kaikkiaan 33 liigaottelua ja niistä 26 ottelua avauskokoonpanossa. Eurooppa-liigassa hän teki maalin maaliskuussa 2020. Kaudella 2020–2021 hän teki 15 valioliigaottelussa kolme maalia. Mestarien liigassa hän pelasi kahdessa ottelussa ja teki yhden maalin, marraskuussa İstanbul Başakşehiria vastaan. Eurooppa-liigassa hän pelasi seitsemän ottelua, myös tappiollisen finaalin, ja teki yhden maalin, helmikuussa Real Sociedadia vastaan.
James siirtyi elokuussa 2021 Leeds Unitediin. Hän pelasi kaudella 2021–2022 Valioliigassa kaksi ottelua Manchester Unitedissa ja 32 ottelua Leedsissä. Hän teki kauden aikana neljä valioliigamaalia; marraskuussa Tottenham Hotspuria ja tammikuussa Burnleyä vastaan sekä helmikuussa kaksi maalia Aston Villaa vastaan. Kauden 2022–2023 alussa James pelasi Leedsissä neljä valioliigaottelua ennen siirtymistään kauden loppuun kestävällä lainasopimuksella Fulhamiin. Hän pelasi Fulhamissa 20 liigaottelua ja teki maalin marraskuussa Manchester Unitedia ja huhtikuussa Evertonia vastaan. FA Cupissa hän teki maalin kolmannen kierroksen ottelussa Hull Cityä vastaan. Kaudella 2023–2024 hän on ennen pääsiäistä pelannut Leedsissä 34 mestaruussarjaottelua ja tehnyt niissä 12 maalia.
Maajoukkueura

James on pelannut Walesin alle 17-, 19- ja 21-vuotiaiden maajoukkueissa yhteensä 22 ottelua ja tehnyt niissä kolme maalia. Walesin A-maajoukkueessa hän pelasi ensimmäisen kerran Albaniaa vastaan marraskuussa 2018. Toisessa maaottelussaan maaliskuussa 2019 hän teki maalin EM-karsinnassa Slovakiaa vastaan. Toisen maaottelumaalinsa hän teki syyskuussa 2019 ystävyysottelussa Valko-Venäjää vastaan, kolmannen marraskuussa 2020 Kansojen liigan ottelussa Suomea vastaan, neljännen maaliskuussa 2021 MM-karsintaottelussa Tšekkiä vastaan, viidennen lokakuussa 2021 jälleen MM-karsinnassa Tšekkiä vastaan, kuudennen kesäkuussa 2023 EM-karsintaottelussa Armeniaa vastaan ja seitsemännen maaliskuussa 2024 EM-jatkokarsintaottelussa Suomea vastaan.
James oli kesällä 2021 pelatuissa EM-kilpailuissa avauskokoonpanossa joukkueensa kaikissa neljässä ottelussa. MM-kilpailuissa 2022 hän pelasi joukkueensa kolmesta ottelusta kahdessa avauskokoonpanossa ja tuli kerran vaihdosta kentälle. Maaliskuussa 2024 Puolaa vastaan pelatun EM-jatkokarsinnan loppuottelun päättäneessä rangaistuspotkukilpailussa James epäonnistui maalinteossa joukkueensa viidentenä laukojana, mikä tiesi Walesille tappiota ja jäämistä EM-kilpailujen ulkopuolelle. Maaliskuun 2024 loppuun mennessä James on pelannut 51 maaottelua, joissa 43 kertaa avauskokoonpanossa, ja tehnyt niissä seitsemän maalia.
Pohjoisen Egean saaret

| Pohjoisen Egean saaret> Νησιά Βορείου Αιγαίου |
| --- | --- |
 Satelliittikuva Pohjoisen Egean saarista.
  
Maantiede
Muut nimet:  Koillisen Egean saaret (Νησιά βορειοανατολικού Αιγαίου)
Sijainti:  39°14′N, 25°34′E
Merialue:  Välimeri
Vesialue:  Egeanmeri
Suurin saari:  Lesbos
Muita saaria:  Chíos, Sámos, Límnos, Thásos
Valtio
Valtio:   Kreikka
Alue:  Pohjois-Egean saaret Itä-Makedonia ja Traakia
Pohjoisen Egean saaret (kreik. Νησιά Βορείου Αιγαίου, Nisiá Voreíou Aigaíou; myös Koillisen Egean saaret; kreik. Νησιά βορειοανατολικού Αιγαίου, Nisiá Voreioanatolikoú Aigaíou) on Kreikan Egeanmeren saariin kuuluva saariryhmä, jonka saaret sijaitsevat Välimereen kuuluvan Egeanmeren koillisosassa.
Saariryhmän suurimmat saaret ovat Turkin rannikon edustalla sijaitsevat Sámos, Ikaría, Chíos, Lesbos (Lésvos) ja Límnos, sekä pohjoisempana Traakianmeressä sijaitsevat Samothráki ja Thásos. Laajasti ottaen saariryhmään voidaan lukea myös alueen Turkin puolella sijaitsevat saaret, joista suurimmat ovat Imbros (Gökçeada) ja Tenedos (Bozcaada).
Pohjoisen Egean saarten pohjoisimmista saarista (Samothráki, Thásos, Límnos, Ágios Efstrátios, Imbros ja Tenedos) käytetään myös nimitystä Traakian Sporadit (Θρακικές Σποράδες, Thrakikés Sporádes) ja eteläisimmistä saarista (Lesbos, Chíos, Ikaría, Sámos sekä Foúrnoin saaret) nimitystä Itäiset Sporadit (Ανατολικές Σποράδες, Anatolikés Sporádes). Saariryhmän länsipuolella sijaitsevat (Pohjoiset) Sporadit, eteläpuolella puolestaan Dodekanesian saaret (Eteläiset Sporadit) sekä Kykladit.
Hieman syrjäisemmästä sijainnistaan johtuen Pohjoisen Egean saaret eivät ole aivan samanlaisia turismin keskuksia kuin Kreikan eteläisemmät saaret, mutta turismi saarilla on kasvussa.
Saaret

Pohjoisten Egean saarten suurimmat saaret ovat:
|  | Saari | Maa | Pääkaupunki tai -kylä | Väkiluku (2011) | Pinta-ala (km²) |
| --- | --- | --- | --- | --- | --- |
| 1 | Lesbos  (Lésvos) |  Kreikka | Mytilíni | 86 436 | 1 636,00 |
| 2 | Chíos |  Kreikka | Chíos | 51 390 | 842,80 |
| 3 | Sámos |  Kreikka | Sámos | 32 973 | 477,94 |
| 4 | Límnos |  Kreikka | Mýrina | 16 992 | 476,29 |
| 5 | Thásos |  Kreikka | Thásos | 13 765 | 379,00 |
| 6 | Imbros (Gökçeada) |  Turkki |  | 8 210 | 279,00 |
| 7 | Ikaría |  Kreikka | Ágios Kírykos | 8 423 | 255,32 |
| 8 | Samothráki |  Kreikka | Samothráki | 2 859 | 178,00 |
| 9 | Ágios Efstrátios |  Kreikka | Ágios Efstrátios | 270 | 43,33 |
| 10 | Psará |  Kreikka | Psará | 454 | 40,47 |
| 11 | Tenedos (Bozcaada) |  Turkki |  | 2 472 | 37,60 |
| 12 | Foúrnoi |  Kreikka | Foúrnoi | 1 320 | 30,50 |
| 13 | Oinoússes |  Kreikka | Oinoússes | 826 | 14,38 |
| 14 | Thýmaina |  Kreikka | Thýmaina | 136 | 10,07 |
| 15 | Antípsara |  Kreikka |  | 4 | 4,50 |
| 16 | Pasás |  Kreikka |  | 0 | 2,41 |
| 17 | Ágios Minás |  Kreikka |  | 3 | 2,34 |
| 18 | Samiopoúla |  Kreikka |  | 4 | 1,02 |
| 19 | Thasopoúla |  Kreikka |  | 0 | 0,72 |